CELEX: 32015D0903
Language: lt
Date: 2015-06-10 00:00:00
Title: 2015 m. birželio 10 d. Komisijos įgyvendinimo sprendimas (ES) 2015/903 dėl priemonės, kurios ėmėsi Ispanija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai NINGBO SPARK TOOLS Co Ltd China gaminamą styginę žoliapjovę (pranešta dokumentu Nr. C(2015) 3800) (Tekstas svarbus EEE)

12.6.2015   
            
            
               LT
            
            
               Europos Sąjungos oficialusis leidinys
            
            
               L 147/23
            
         KOMISIJOS ĮGYVENDINIMO SPRENDIMAS (ES) 2015/903
   2015 m. birželio 10 d.
   dėl priemonės, kurios ėmėsi Ispanija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai NINGBO SPARK TOOLS Co Ltd China gaminamą styginę žoliapjovę
   
      
         (pranešta dokumentu Nr. C(2015) 3800)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/17/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnio 3 dalį,
   kadangi:
   
               (1)
            
            
               Ispanija informavo Komisiją apie priemonę, kuria draudžiama pateikti rinkai NINGBO SPARK TOOLS Co Ltd China gaminamas stygines žoliapjoves N1E-SPK-200 (CB200–08), importuojamas ADEO SERVICES France ir platinamas Ispanijoje LEROY MERLIN Spain;
            
         
               (2)
            
            
               remiantis Direktyva 2006/42/EB styginės žoliapjovės buvo paženklintos CE ženklu;
            
         
               (3)
            
            
               priemonės buvo imtasi dėl priežasčių, susijusių su styginių žoliapjovių neatitiktimi esminiams sveikatos ir saugos reikalavimams, nustatytiems Direktyvos 2006/42/EB I priedo 1.4.1 punkte dėl specialiųjų reikalavimų apsaugams ir 1.7.3 punkte dėl apsaugų ir apsauginių įtaisų bendrųjų reikalavimų, 1.4.2 punkte dėl mašinų ženklinimo, kadangi atstumas tarp pjūvio plokštumos ir prietaiso apsauginės briaunos yra mažesnis nei 10 mm, todėl yra pavojus įsipjauti;
            
         
               (4)
            
            
               Ispanija informavo platintoją apie trūkumus. Platintojas ėmėsi reikalavimų neatitinkantiems gaminiams iš rinkos pašalinti būtinų priemonių;
            
         
               (5)
            
            
               remiantis turimais dokumentais bei pareikštomis pastabomis ir atsižvelgiant į veiksmus, kurių ėmėsi susijusios šalys, nustatyta, kad styginės žoliapjovės N1E-SPK-200 (CB200–08) neatitinka Direktyva 2006/42/EB nustatytų esminių sveikatos ir saugos reikalavimų. Todėl reiktų pripažinti, kad priemonė, kurios ėmėsi Ispanija, yra pagrįsta,
            
         PRIĖMĖ ŠĮ SPRENDIMĄ:
   1 straipsnis
   Priemonė, kurios ėmėsi Ispanija, siekdama uždrausti pateikti rinkai NINGBO SPARK TOOLS Co Ltd China gaminamas stygines žoliapjoves N1E-SPK-200 (CB200–08), importuojamas ADEO SERVICES France ir platinamas Ispanijoje LEROY MERLIN Spain, yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. birželio 10 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 157, 2006 6 9, p. 24.